Ar gudenn a sav ivez pa ranker kas lizhiri skrivet war baper ha lakaet e-barzh ur golo-lizher (ya, tud yaouank, bez 'z eus tud a ra gant ar paper c'hoazh).    A-wezhioù e  ranker skrivañ da :  Kevredigezh X, B.P. Nnn, 29xxx KêrX    N'emañ an dud a skriver dezho o chom er vouest post (B.P.) ha n'eo ket o "chomlec'h" a zo bet skrivet war ar golo-lizher neuze. Unan en doa kinniget ober ur "c'haslec'h" (kaslec'h) eus ar pezh a vez skrivet war ar golo lizher peogwir eo daveoù al lec'h ma vo kaset al lizher,daoust ma son drol a-walc'h gant ar c'hemmadur.    Al lec'hiennoù avat, ne vez kaset netra dezho ha daoust d'o anv savet diwar ar ger "lec'h" e  c'hellont cheñch lec'h (kavout bod gant embregezhioù all), e-giz lec'hienn an Telegramme un nebeud mizioù zo, hep na vije cheñchet o "address".    E-barzh "geriadur ar stlenneg" gant Guy Etienne e vez kinniget ar ger "enneg" evit "address". Piv oar eus pelec'h e teu ha penaos eo bet savet ?    Alan ar Gall